**AGENCIJA ZA ELEKTRONIČKE MEDIJE, OIB: 35237547014, Jagićeva 31, 10000 Zagreb**, koju zastupa <OdgOsob>, funkcija, (u daljnjem tekstu: Agencija ili Davatelj bespovratnih sredstava ili Davatelj)

# i

**<SubjektNaziv>, OIB: <OIB>, <SubjektAdresa>,** koju zastupa <OdgOsob>, funkcija, (u daljnjem tekstu: Korisnik) zaključuju

UGOVOR O DODJELI BESPOVRATNIH SREDSTAVA

## Članak 1.

1.1. Svrha ovog Ugovora je dodijeliti bespovratna sredstava Korisniku u svrhu provedbe projekta pod nazivom: *<naziv Projekta>* (u nastavku teksta: Projekt) opisanog u Prilogu I ovog Ugovora: Opis Projekta.

1.2. Bespovratna sredstva se dodjeljuju Korisniku u skladu s uvjetima utvrđenima u ovom Ugovoru, za koje Korisnik ovim putem izjavljuje da ih je u cijelosti primio na znanje, da ih je razumio i prihvatio.

1.3. Korisnik se obvezuje provesti Projekt u skladu s opisom i opsegom Projekta kako je navedeno u uvjetima ovog Ugovora, te eventualnim odobrenim naknadnim izmjenama Ugovora.

1.4. Ovim Ugovorom uređuju se međusobna prava i obveze ugovornih strana u vezi dodjele bespovratne potpore odobrene u okviru Programa potpora male vrijednosti (de minimis) za mjeru NPOO C1.1.1. R6-I2 USPOSTAVA PROVJERE MEDIJSKIH ČINJENICA, KLASA: 612-12/22-01/0064, URBROJ: 567-02-22-30 od 29. prosinca 2022. godine (dalje u tekstu: Program).

## Članak 2.

2.1. Ovaj Ugovor stupa na snagu onoga dana kada ga potpiše posljednja ugovorna Strana te je na snazi do izvršenja svih prava i obaveza ugovornih Strana, odnosno do dana raskida Ugovora.

2.2. Razdoblje provedbe Projekta je od <…> do <…>.

2.3. Razdoblje prihvatljivosti izdataka Projekta je od <…> do <…>.

2.4. Agencija može, u svrhu praćenja napretka provedbe Projekta, od Korisnika zahtijevati dostavu redovnih ili *ad hoc* izvješća o provedbi Projekta, horizontalnim pitanjima ili drugim informacijama potrebnim za izvještavanje ili provedbu i vrednovanje Nacionalnog plana oporavka i otpornosti 2021. – 2026. (dalje u tekstu: NPOO).

2.5. Provedba Projekta ne smije započeti prije predaje projektnog prijedloga niti završiti prije potpisa Ugovora.

## Članak 3.

3.1. Projekt će provesti Korisnik i sljedeći partneri[[1]](#footnote-1):

<Navesti puno ime/ naziv partnera i njegov OIB>;

<Izjava o partnerstvu je prilog ovog Ugovora kojeg je Korisnik obavezan dostaviti u skladu s Uputama za prijavitelje>

3.2. U projektu sudjeluje/u i pridruženi partner/i[[2]](#footnote-2)

<Navesti puno ime/ naziv partnera i njegov OIB>;

<Izjava o partnerstvu je prilog ovog Ugovora kojeg je Korisnik obavezan dostaviti u skladu s Uputama za prijavitelje>

3.3. Ukupna vrijednost Projekta se određuje u iznosu <…> eura.

3.4. Ukupni prihvatljivi troškovi projekta iznose <…> eura.

3.5. Dodjeljuju se bespovratna sredstva u iznosu od <…> eura što je najviši mogući iznos sufinanciranja ukupno utvrđene vrijednosti prihvatljivih izdataka Projekta navedenih u stavku 3.4. ovoga članka.

3.6. Korisnik se obvezuje osigurati sredstva u svrhu pokrića troškova i izdataka za koje se naknadno utvrdi da su neprihvatljivi te je odgovaran za osiguravanje raspoloživosti sredstava ukupne projektne vrijednosti u svrhu pokrića neprihvatljivih troškova i izdataka.

3.7. Korisnik ima pravo zatražiti plaćanje predujma. Ukupni iznos predujma ne može biti viši od 40% od odobrenih bespovratnih sredstava iz točke 3.5. ovoga članka.

3.8. Ako Korisnik ne postupa u skladu s odlukom kojom je naložen povrat sredstava, i/ili je bankovni račun Korisnika blokiran zbog prisilne naplate potraživanja, u odnosu na Korisnika obustavljaju se daljnje isplate, ili se po odluci Agencije iznos koji je Korisnik trebao vratiti odbija od iznosa daljnjih plaćanja.

## Članak 4.

4.1. Bespovratna se sredstva isplaćuju na žiro-račun Korisnika <IBAN> kod <FinInstNaziv>

4.2. Agencija će sredstva iz članka 3.5. ovog Ugovora isplatiti na žiroračun Korisnika na sljedeći način:

40% iznosa sredstava u roku od 30 dana po potpisivanju Ugovora te temeljem zahtjeva korisnika,

20% sredstava po svakom dostavljenom zahtjevu u roku od 30 dana od njegovog postavljanja [[3]](#footnote-3),

preostali iznos do ukupno 100% na kraju projekta po dostavljenom i prihvaćenom Privremenom izvješću u roku od 30 dana.

4.3. Prije isplate, Agencija će izvršiti provjeru je li poslovni račun Korisnika u blokadi te u slučaju utvrđenja blokade računa neće izvršiti isplatu i oslobađa se obveze isplate odobrenih sredstava. Agencija će dopisom obavijestiti Korisnika bespovratnih sredstava o navedenome.

4.4. U svrhu osiguranja povrata odobrenih sredstava, Korisnik će prilikom potpisivanja ovoga Ugovora priložiti bjanko zadužnicu solemniziranu od javnog bilježnika na prvi veći iznos od ugovorenog iznosa sredstava. Korisnik je dužan potpisani Ugovor uz priloženu bjanko zadužnicu dostaviti Davatelju poštanskim putem u roku od 8 dana od dana dostave Ugovora u osobni korisnički pretinac odgovorne osobe Korisnika.

4.5. Instrument osiguranja plaćanja iz prethodnog stavka ovoga članka Agencija zadržava do izvršenja obveza iz ovoga Ugovora.

## Članak 5.

5.1. Korisnik je dužan u roku od 30 dana od dana završetka projekta dostaviti Agenciji Završno izvješće za provedbu projekta (*naziv)*  Izvješće se podnosi na propisanim obrascima Agencije:

a) Obrazac opisnog izvještaja (na propisanom obrascu Opis projekta, ispunjenom na računalu) u papirnatom obliku i elektroničkom obliku (CD/USB i sl.);

b) Obrazac financijskog izvješća (na propisanom obrascu Financijsko izvješće, ispunjenom na računalu) u papirnatom i elektroničkom obliku (CD/USB i sl.) uz detaljno dokumentiranje ukupnih troškova projekta.

5.2. Korisnik je dužan dostaviti i dokaze da su sredstva utrošena namjenski i to preslike računa i izvoda s bankovnog žiro računa odnosno druge relevantne dokaze o izvršenom plaćanju.

5.3. Nalozi za plaćanje, kompenzacije i cesije, ponude i predračuni neće se smatrati prihvatljivim dokazima o izvršenom plaćanju u smislu prethodnog stavka ovog članka.

5.4. Računi moraju biti sastavljeni sukladno članku 79. Zakona o porezu na dodanu vrijednost („Narodne novine“, br. 73/13, 99/13, 148/13, 153/13, 143/14, 115/16, 106/18, 121/19, 138/20, 39/22 i 113/22).

5.5. Odobrenim sredstvima ne sufinancira se iznos poreza na dodanu vrijednost.

5.6. Ako je Korisnik kupio opremu iz odobrenih sredstava, istu je dužan zadržati najmanje tri godine te je mora voditi kao imovinu koja se amortizira.

5.6. Na pisani zahtjev Korisnika, Agencija može, kada za to postoje objektivno opravdani razlozi, produljiti rok iz stavka 1. ovog članka za 60 dana.

5.7. Zahtjev Korisnika za produljenje ugovorenog roka za dostavu dokaza o namjenskom utrošku dodijeljenih sredstava Agenciji može se podnijeti najkasnije 10 dana prije isteka ugovorenog roka, u suprotnom se neće uzeti u razmatranje.

## Članak 6.

6.1. Tijekom provedbe aktivnosti za koje su dodijeljena bespovratna sredstva posebno će se provjeravati izdani računi za robe i/ili usluge od dobavljača/proizvođača s kojima je Korisnik ili pojedinačni vlasnik Korisnika povezan vlasničkim ili upravljačkim odnosima te ponude za robe i/ili usluge od članova uprave ili nadzornog odbora Korisnika i od s njima vlasnički ili upravljački povezanih osoba na način da će se utvrđivati jesu li iskazane cijene na ponudama tržišne cijene (vlasnički i upravljački povezane osobe navedene u Skupnoj izjavi).

## Članak 7.

7.1. U svrhu provođenja kontrole namjenskog korištenja sredstava, Agencija je ovlaštena tijekom i nakon završetka provedbe aktivnosti u roku od 3 godine izvršiti provjeru korištenja odobrenih sredstava obilaskom Korisnika i njegovih poslovnih objekata te uvidom u dokumentaciju na temelju koje su Korisniku odobrena sredstva.

7.2. Potpisom ovog Ugovora, Korisnik daje izričitu suglasnost Agenciji da može u bilo kojem trenutku izvršiti uvid u financijske izvještaje, financijsku, statusnu i svu drugu dodatnu dokumentaciju koja se odnosi na Korisnika i provedene aktivnosti, a u svrhu provjere realizacije aktivnosti i istinitosti podataka koje je Korisnik naveo u Prijavnom obrascu, izjavama koje je priložio uz Prijavni obrazac i popunjenom obrascu Izvještaja o korištenju sredstava po Ugovoru o dodijeljenoj bespovratnoj potpori za provedbu Programa. Korisnik se obvezuje na zahtjev Agencije dostaviti traženu dokumentaciju kao i dokaze o ostvarenju rezultata provedbe aktivnosti.

7.3. U slučaju da Korisnik ne omogući Agenciji provedbu kontrole namjenskog korištenja sredstava, dužan je izvršiti povrat isplaćenih sredstava s pripadajućim zakonskim zateznim kamatama u korist Državnog proračuna na način i u roku utvrđenom u članku 8. ovog Ugovora, a u slučaju neizvršenja povrata sredstava u danom mu roku za povrat, Agencija ima pravo podnijeti bjanko zadužnicu na prisilnu naplatu.

## Članak 8.

8.1. U slučaju da Korisnik ne dostavi dokaze o opravdanosti korištenja sredstava, odnosno da Agencija naknadnom provjerom utvrdi drugačije stanje u odnosu na ono koje je bilo osnova za odobrenje sredstava iz članka 2. ovog Ugovora, tj. ako Agencija utvrdi da podaci iz Prijavnog obrasca koje je unio Korisnik, podaci iz izjava koje je Korisnik potpisao i priložio uz Prijavni obrazac i podaci koje je Korisnik unio u obrazac Izvješća o korištenju sredstava po Ugovoru o dodijeljenoj bespovratnoj potpori za provedbu projekta[[4]](#footnote-4)  *\_\_\_\_\_\_\_\_*  ne odgovaraju stanju koje je Agencija utvrdila naknadnom provjerom u dokumentaciji i/ili na terenu, Korisnik je obvezan isplaćena sredstva s pripadajućim zakonskim zateznim kamatama vratiti u Državni proračun Republike Hrvatske.

8.2. Isplaćena sredstva Korisnik je obvezan vratiti u roku od 15 dana od dana zaprimanja Odluke o povratu sredstava uvećana za obračunate kamate, a koje kamate teku od dana isteka roka od 15 dana od dana zaprimanja Odluke pa do isplate.

8.3. Ukoliko dostava Odluke o povratu sredstava ne uspije na adresu Korisnika, Odluka će se objaviti na oglasnoj ploči Agencije, pri čemu će se smatrati da je dostava izvršena istekom osmoga dana od dana objave.

8.4. Ukoliko Korisnik ne izvrši sve obveze preuzete ovim Ugovorom, Javnim pozivom, Programom i ostalom dokumentacijom, ne realizira aktivnosti koje se sufinanciraju odobrenim sredstvima ili ne izvrši povrat sredstava u roku iz stavka 2. ovog članka, Agencija ima pravo podnijeti bjanko zadužnicu na prisilnu naplatu. U slučaju ne isplate sredstva od strane Agencije iz razloga navedenog u članku 4.3. ovog Ugovora, povrata sredstava od strane Korisnika ili naplate putem bjanko zadužnice ovaj Ugovor se smatra automatski raskinutim.

8.5. Ako se utvrdi nenamjensko i neopravdano korištenje sredstava, Korisnik će biti uvršten na popis korisnika koji nisu namjenski koristili sredstva. Popis korisnika koji nisu namjenski koristili sredstva bit će javno objavljen na mrežnim stranicama Agencije.

## Članak 9.

9.1. Ovaj Ugovor neće imati pravni učinak niti će obvezivati Agenciju, ukoliko Korisnik u roku iz članka 4.4. ne dostavi Agenciji potpisani primjerak Ugovora i solemniziranu bjanko zadužnicu. U navedenom slučaju smatrat će se da je Korisnik odustao od prijave za dodjelu sredstava.

## Članak 10.

10.1. Potpisom ovog Ugovora Korisnik se obvezuje provesti aktivnosti za koje mu je odobrena bespovratna potpora u roku od \_\_\_\_\_\_[[5]](#footnote-5) te izvršiti sve obveze iz ovog Ugovora.

10.2. Korisnik se obvezuje pravodobno izvijestiti Agenciju o eventualnim objektivnim smetnjama tijekom realizacije projekta koje onemogućuju ili bitno mijenjaju opseg, vrstu planiranih aktivnosti i/ili korisnika projekta, izvršenje projekta u ugovorenom roku ili izvršenje projekta u planiranim stavkama proračuna, kako bi se mogle ugovoriti izmjene ugovornih obveza.

10.3. Manje izmjene Ugovora mogu biti:

* izmjene proračuna između proračunskih poglavlja manje od 15%,
* zamjena člana tima,
* promjena bankovnog računa Korisnika,
* promjena adrese ili drugih kontakata Korisnika,
* male promjene projekta koje ne utječu na njegov opseg i ciljeve (npr. manje promjene u vremenskom rasporedu provedbe aktivnosti).

Manje izmjene Ugovora mogu biti jednostrane, te ne zahtijevaju izradu Dodatka ugovoru.

10.4. Veće izmjene Ugovora su:

* izmjene proračuna između proračunskih poglavlja veće od 15%,
* produženje trajanja provedbe projekta (maksimalno do 6 mjeseci),
* dodatak novih aktivnosti u projekt,
* promjena projektnih aktivnosti koja značajno utječe na opseg i ciljeve.

Veće izmjene Ugovora zahtijevaju izradu Dodatka Ugovoru i njegovo potpisivanje od strane Davatelja i Korisnika. Davatelj odlučuje kod svake obavijesti radi li se o manjoj ili većoj izmjeni i sukladno tome odlučuje je li potrebno izraditi Dodatak Ugovoru.

10.5. Izmjene ugovornih obveza Korisnik može zatražiti najkasnije do 2. listopada 2025. godine odnosno 30 dana prije isteka roka izvršenja projekta. Svaka izmjena ugovornih obveza treba biti zatražena i odobrena u pisanom obliku.

10.6. Korisnik ne može zatražiti izmjene u provedbi projekta, produljenje roka provedbe ili prenamjenu pojedinih stavki proračuna nakon navedenog roka iz stavka 10.5. ovog članka.

10.7. Zahtjev za prenamjenu dijela sredstava i/ili zahtjev za produženje roka provedbe projekta Korisnik dostavlja Agenciji u pisanom obliku s obrazloženjem i s prijedlogom novog obrasca proračuna provedbe projekta.

10.8. Agencija ima pravo ne odobriti prenamjenu dijela sredstava i/ili produženje roka provedbe projekta ukoliko se time bitno mijenja sadržaj i priroda projekta ili ako zahtjev nema utemeljenje u objektivnim razlozima za prenamjenu i/ili produženje roka provedbe projekta.

## Članak 11.

11.1. Korisnik potpisom ovog Ugovora daje pristanak da Agencija prikuplja, obrađuje i koristi podatke iz ovog Ugovora, kao i iz cjelokupne suradnje ostvarene s Korisnikom u svrhu promidžbenih aktivnosti Agencije kao i u svrhu ispunjavanja propisanih standarda o transparentnosti podataka vezanih uz dodjelu potpora malih vrijednosti te pristaje na sudjelovanje u medijskom praćenju provedbe aktivnosti koje su sufinancirane temeljem ovog Programa (pristup poslovnim objektima, intervju, snimanje i slično).

11.2. Korisnik svojim potpisom ovog Ugovora pristaje sudjelovati u radu suradničke platforme kako bi rezultati projekta a koji se pohranjuju na suradničku platformu bili dostupni i vidljivi široj javnosti. Korisnik se obvezuje putem internetskog pristupa suradničkoj platformi, unositi provjerene informacije i korištene izvore pri provjeri informacije, na redovitoj osnovi, sukladno prijavljenom projektu.

11.3. Korisnik svojim potpisom ovog Ugovora pristaje na javnu objavu svojih podataka te objavu podataka iz članka 8. stavak 5. ovog Ugovora.

11.4. Korisnik je dužan istaknuti na vidljivom mjestu (primjerice, no ne isključivo web stranici) da je za provedbu projekta ostvario bespovratna sredstva iz sredstava Mehanizma za oporavak i otpornost odnosno da su sredstva dodijeljena od strane Agencije.

11.5. Korisnik je obavezan o datumu i mjestu održavanja projektnih aktivnosti (seminari, radionice, skupovi, online događaja i slično) obavijestiti Agenciju najkasnije 15 dana prije održavanja, kako bi se, po potrebi, mogao obaviti nadzor očevidom.

11.6. Ukoliko Korisnik ne ispuni obveze iz prethodnih stavaka ovog članka, smatrat će se da je isti povrijedio pravo osobnosti Agencije (pravo na ugled i dobar glas, čast).

**Članak 12.**

12.1. Korisnik se obvezuje na svim tiskanim, video i drugim materijalima vezanim uz projekt istaknuti logotip i naziv Agencije te Mehanizma za oporavak i otpornost kao institucije i izvora kojima se sufinancira projekt koji je predmet ovog Ugovora.

12.2. Korisnik je suglasan da Agencija koristi i objavljuje dostavljene joj fotografije, video i audio zapise iz stavka 1. ovog članka u cilju promocije financijskih potpora i djelovanja Agencije.

**Članak 13.**

13.1. Agencija ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenog projekta.

**Članak 14.**

14.1. Potpisom ovog Ugovora Korisnik se obvezuje da kao korisnik bespovratnih sredstava iz javnih izvora za provođenje projekta od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog Ugovora.

**Članak 15.**

15.1. Obrazac Opis projekta i Obrazac Proračun projekta koje je Korisnik dostavio prijavljujući se na natječaj, sastavni su dio ovog Ugovora te čine njegove Priloge 1 i 2.

**Članak 16.**

16.1. Za svaki oblik komunikacije (dostavu obavijesti o izmjenama i dopunama Ugovora, dostavu izvještaja i sl.) koji je povezan s ovim Ugovorom potrebno je navesti klasu, urudžbeni broj Ugovora i naziv projekta te ga poslati na sljedeću adresu:

za Davatelja: Agencija za elektroničke medije, Jagićeva 31, Zagreb, e-mail: npoo@aem.hr i matija.zeko@aem.hr .

za Korisnika: \_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_, \_\_\_\_\_\_\_\_, e-mail: \_\_\_\_\_\_\_\_\_\_\_\_\_\_\_\_\_.

## Članak 17.

17.1. Stranke će sve eventualne sporove rješavati sporazumno.

17.2. U slučaju da se ne postigne sporazum, ugovara se nadležnost stvarno nadležnog suda u Zagrebu.

## Članak 18.

18.1. Ovaj Ugovor stupa na snagu danom kad ga potpišu obje strane.

18.2. Ovaj Ugovor sastavljen je u 3 (tri) primjerka, od kojih Agencija zadržava 2 (dva) primjerka, a Korisnik zadržava 1 (jedan) primjerak.

KLASA: <Klasa> URBROJ: <UrBroj>

Zagreb, \_\_\_\_\_\_2023. godine

ZA AGENCIJU ZA KORISNIKA

funkcija vlasnik/osoba ovlaštena za zastupanje

Ime i prezime Ime i prezime

Potpis Potpis

Datum potpisa: Datum potpisa:

Prilog 1 – Opis projekta

Prilog 2 - Proračun

1. Ukoliko je primjenjivo [↑](#footnote-ref-1)
2. Ukoliko je primjenjivo [↑](#footnote-ref-2)
3. Korisnik može samo dva puta podnijeti zahtjev za isplatom sredstava isključivo u iznosu od  20%  sredstava po zahtjevu te pri tome mora voditi računa o odgovarajućoj raspodjeli zahtjeva za isplatom 20% sredstava obzirom na prijavljeno trajanje projekta te voditi računa o činjenici da se iznos koji je preostao do 100% sredstava isplaćuje na samom kraju, po podnesenom i prihvaćenom Privremenom izvješću [↑](#footnote-ref-3)
4. Individualno – naziv projekta [↑](#footnote-ref-4)
5. Individualna vrijednost (ne kraće od 12 mjeseci – ne dulje od 24 mjeseca) [↑](#footnote-ref-5)